google/wiki40b huggingface dataset:
ท่าอากาศยานนานาชาติคิมแฮ

ท่าอากาศยานนานาชาติกิมแฮ (IATA: PUS, ICAO: RKPK)IATA: PUS, ICAO: RKPK) ตั้งอยู่ที่สุดฝั่งตะวันตกของเมือง ปูซาน, ประเทศเกาหลีใต้. เปิดให้บริการในปี พ.ศ. 2519. ส่วนอาคารผู้โดยสารระหว่างประเทศ เปิดให้บริการในวันที่ 31 ตุลาคม, 2550. ท่าอากาศยานนานาชาติกิมแฮ ถือเป็นท่าอากาศยานหลักของ แอร์ปูซาน. ทางวิ่งหมายเลข 18L/36R ใช้ในการทหารเท่านั้น, แต่ด้วยสภาพการจราจรทางอากาศที่หนาแน่นขึ้น, จึงมีแผนจะเปิดให้บริการสำหรับสายการบินพลเรือน. ในปี พ.ศ. 2558 มีผู้โดยสารใช้บริการทั้งหมด 12,382,150 คน.
ในปี 2556, เมืองปูซานประกาศว่าเตรียมสิ้นสุดการให้บริการสำหรับสายการบินโดยสารที่ท่าอากาศยานนานาชาติกิมแฮ เนื่องจากขนาดท่าอากาศยานที่เล็ก การจราจรทางอากาศที่ขับคั่งและเหตุผลด้านความปลอดภัย. โดยมีแผนจะย้ายท่าอากาศยานของปูซานไปยังเกาะกาด็อกโด, เกาะทางด้านตะวันตกเฉียงใต้ของปูซานและอยู่ทางด้านใต้ของ 'ท่าเรือปูซานนิวพอร์ท' ประมาณ 7 กม.

ช่วงเวลาหยุดบิน

ท่าอากาศยานนานาชาติกิมแฮมีช่วงเวลาหยุดบินตั้งแต่เวลา 23.00 - 6.00 น.
เทศกาลเสวี่ยตุ้น

เทศกาลเสวี่ยตุ้น หรือ เทศกาลนมเปรี้ยว (อังกฤษ: Shoton Festival หรือ Yoghurt Festival; เสวี่ยตุ้น ในภาษาทิเบต แปลว่า งานเลี้ยงนมเปรี้ยว ) เป็นเทศกาลของชาวทิเบต จัดขึ้นที่เมืองลาซาช่วงวันที่ 12-18 สิงหาคม ของทุกปี เริ่มมาตั้งแต่กลางศตวรรษที่ 11 โดยประกอบไปด้วยด้วยพิธีการคลี่ภาพพระบฏ การดูละครทิเบตและการเดินชมสวน

การคลี่ภาพพระบฏ

การคลี่ภาพพระบฏออกผึ่งแดดนั้นจะเริ่มขึ้นบนไหล่เขาหลังวัดเดรปุง ตั้งแต่พระอาทิตย์ขึ้น มีเสียงแตรประกอบพิธี พระทิเบตกว่าร้อยรูปจะคลี่ภาพพระบฏผื่นใหญ่ซึ่งมีขนาดใหญ่ถึง 500 ตารางเมตร ชาวทิเบตจะมารอดูพิธีคลี่ภาพพระบฏ ในคืนก่อนวันจัดงาน โดยมักจะกางเต๊นท์รอบ ๆ วัดเดรปุง
มวยหมากรุก

กฎกติกา

การแข่งขันแบ่งออกเป็นสิบเอ็ดยกที่สลับการหมุนเวียนระหว่างมวยสากลกับหมากรุกสากล โดยเริ่มจากยกแรกที่เป็นการแข่งหมากรุกสี่นาที ตามด้วยการแข่งชกมวยสามนาที แล้วกลับมาแข่งหมากรุกสลับกับชกมวยเรื่อยไปกระทั่งการแข่งขันสิ้นสุดลง โดยมีช่วงพักระหว่างแต่ละยกเป็นเวลาหนึ่งนาที และมีการแข่งขันหมากรุกแบบจับเวลา โดยมีเวลากำกัดรวมให้ผู้เล่นแต่ละคนเพียงสิบสองนาทีในหนึ่งเกม
คู่ต่อสู้อาจเอาชนะได้โดยการชนะน็อกโดยเทคนิค, ชนะโดยรุกฆาต, โดยการตัดสินของกรรมการ หรือคู่ต่อสู้ใช้เวลาในการคำนวณหมากรุกรวมเกินสิบสองนาที หากคู่แข่งขันไม่สามารถเดินหมากรุกในยกดังกล่าวต่อไปได้ อาจมีคำเตือนซ้ำหลายครั้งที่มีผลในการตัดสิทธิ์ได้ โดยผู้เล่นต่างใส่หูฟังเพื่อไม่ให้พวกเขาได้ยินเสียงตะโกนให้ความช่วยเหลือใดๆจากผู้ชม

ประวัติ

กีฬาผสมนี้เกิดขึ้นในปีค.ศ. 1992 จากจินตนาการของนักเขียนการ์ตูนที่มีชื่อว่า เอนกี บีลาล และมวยหมากรุกดังกล่าวนี้ได้ปรากฏในนิยายภาพเรื่อง Froid Équateur ซึ่ง อีเป รูบิง ได้นำแนวคิดดังกล่าวมาใช้ในชีวิตจริง เขาใช้ในการแข่งขันต่อสู้ภายใต้ฉายา "อีเป เดอะโจ๊กเกอร์" รูบิงรู้สึกว่าวิธีที่อธิบายไว้ในหนังสือเกี่ยวกับการแข่งขันชกมวยครบยก ตามด้วยการแข่งขันหมากรุกจนชนะกระดาน เป็นสิ่งที่เพ้อฝัน เขาจึงใช้วิธีแข่งหมากรุกสลับกับชกมวยในแต่ละยกแทน
แนวคิดดังกล่าวยังปรากฏในภาพยนตร์ฟินแลนด์ปี ค.ศ. 1991 เรื่อง Uuno Turhapuro—herra Helsingin herra เมื่อตัวเอกของเรื่องเล่นหมากรุกแบบไม่ได้มองกระดานผ่านทางโทรศัพท์กับนักมวยคนอื่น ซึ่งบีลาลเองก็ไม่ทราบมาก่อนว่ามีอยู่ในภาพยนตร์ดังกล่าว และยังมีในภาพยนตร์ปีค.ศ. 1979 ที่กำกับโดย โจเซฟ คู อย่างเรื่อง "นินจากเชคเมท" ในพากย์ภาษาอังกฤษ ซึ่งภาพยนตร์ดังกล่าวในเวอร์ชันสหรัฐอเมริกาใช้ชื่อว่า "มิสเทรี่ออฟเชสบ็อกซิ่ง" ภาพยนตร์ดังกล่าวไม่มีมวยหมากรุก หากแต่มันได้สร้างแรงดลบันดาลใจแก่เพลงของกลุ่มนักร้องฮิปฮอป Wu-Tang Clan ในเพลง "Da Mystery of Chessboxin" ในอัลบั้มแรกของพวกเขาที่มีชื่อว่า Enter the Wu-Tang (36 Chambers) (ค.ศ. 1993) ซึ่ง RZA โปรดิวเซอร์ของ Wu-Tang Clan เป็นผู้ที่ชื่นชอบและสนับสนุนการกีฬาคนหนึ่ง
กีฬาดังกล่าวนี้อยู่ภายใต้การดูแลขององค์การมวยหมากรุกโลก (World Chess Boxing Organisation หรือชื่อย่อ WCBO) ซึ่งมีคำขวัญคือ "การต่อสู้มีอยู่ในสังเวียน ส่วนสงครามมีอยู่บนกระดาน" การแข่งขันชิงแชมป์โลกครั้งแรกได้จัดขึ้นในอัมสเตอร์ดัม ค.ศ. 2003 โดยมีผู้ชนะคือ อีเป รูบิง ส่วนการแข่งขันมวยหมากรุกชิงแชมป์ยุโรปจัดครั้งแรกในเบอร์ลิน ในวันที่ 1 ตุลาคม ค.ศ. 2005 โดย ทีโฮเมอร์ ดอฟรามาดีเยฟ จากประเทศบัลแกเรีย เป็นฝ่ายเอาชนะ แอนเดรียส "ดี" ชไนดอร์ จากเยอรมัน ผู้ยอมแพ้ในเกมหมากรุกซึ่งเป็นยกที่เจ็ดของการแข่งขัน

ทักษะจำเป็นทางหมากรุก

นักมวยหมากรุกระดับโลกไม่เพียงแต่มีประสบการณ์เฉพาะทางชกมวยเท่านั้น หากแต่ต้องมีทักษะทางด้านหมากรุกมามากพอจึงจะมีสิทธิ์ร่วมแข่งขันได้ ตัวอย่างเช่น นิโคไล ซาฮิน มีระดับคะแนนหมากรุก Elo rating ที่ประมาณ 1900 แต้ม ในขณะที่แชมป์ยุโรปของมวยหมากรุกอย่าง ทีโฮเมอร์ ดอฟรามาดีเยฟ มีระดับคะแนนหมากรุก FIDE Master สูงกว่า 2300 แต้ม และยังชนะในการแข่งขันหมากรุกหลายรายการ
มนตรี จุฬาวัฒนฑล

ผลงานด้านการวิจัย

ศาสตราจารย์เกียรติคุณ ดร.มนตรี จุฬาวัฒนฑล ทำงานวิจัยด้านชีวเคมีของระบบสืบพันธุ์เพศชายที่ช่วยชี้นำการคุมกำเนิดวิธีใหม่ และเทคโนโลยีชีวภาพของการสืบพันธุ์ งานวิจัยเกี่ยวกับเลคติน ที่มีคุณค่าต่อการประยุกต์ในทางการแพทย์และการเกษตร ผลงานวิจัยเกี่ยวกับชีวเคมีของมันสำปะหลัง โดยค้นพบตัวยับยั้งที่ช่วยควบคุมปริมาณลินามารินซึ่งเป็นต้นเหตุของพิษไซยาไนด์ในมันสำปะหลัง โดยมีบทความที่ตีพิมพ์เผยแพร่ในวารสารวิชาการระดับนานาชาติ จำนวน 57 เรื่อง ตำราและบทความวิชาการ 9 เรื่อง เป็นผู้แต่งตำรา "ชีวเคมี" "วิถีเมตาบอลิสม" และ "เมตาบอลิสม" ได้รับการนิยมใช้แพร่หลายในมหาวิทยาลัยทั่วประเทศ
วันบัสตีย์

วันบัสตีย์ เป็นวันชาติของฝรั่งเศส ซึ่งตรงกับวันที่ 14 กรกฎาคมของทุกปี ในประเทศฝรั่งเศส วันดังกล่าวถูกเรียกอย่างเป็นทางการว่า "งานเฉลิมฉลองแห่งชาติ" (La Fête Nationale) และเรียกโดยทั่วไปว่า "สิบสี่กรกฎา" (le quatorze juillet) วันดังกล่าวเป็นการรำลึกถึงวันหยุดสหพันธรัฐ (Fête de la Fédération) ในปี ค.ศ. 1790 ซึ่งตรงกับวันครบรอบการโจมตีคุกบัสตีย์เมื่อวันที่ 14 กรกฎาคม ค.ศ. 1789 หนึ่งปีพอดี วันครบรอบการบุกโจมตีคุกปราการบัสตีย์ถูกมองว่าเป็นสัญลักษณ์การลุกฮือของชาติสมัยใหม่ และการปรองดองชาวฝรั่งเศสด้วยราชาธิปไตยภายใต้รัฐธรรมนูญ สมัยก่อนสาธารณรัฐที่ 1 ระหว่างการปฏิวัติฝรั่งเศส งานฉลองและพิธีการทางการถูกจัดขึ้นทั่วประเทศฝรั่งเศส การเดินสวนสนามประจำปีที่เก่าแก่ที่สุดและมีขนาดใหญ่ที่สุดในยุโรปถูกจัดขึ้นเมื่อเช้าวันที่ 14 กรกฎาคม บนถนนช็องเซลีเซในปารีส ต่อหน้าประธานาธิบดีฝรั่งเศส เจ้าหน้าที่ของรัฐ และแขกต่างประเทศ

เหตุการณ์และประเพณี

การเดินสวนสนามเริ่มจากนักเรียนทหารจากโรงเรียนทหารหลายแห่ง จากนั้นจึงเป็นทหารราบ ทหารยานยนต์ อากาศยานจากปาทรูยเดอฟร็องส์บินอยู่บนท้องฟ้า ในปัจจุบัน ได้กลายมาเป็นธรรมเนียมปฏิบัติที่จะเชิญหน่วยทหารจากประเทศพันธมิตรของฝรั่งเศสร่วมเดินสวนสนามด้วย ในปี ค.ศ. 2004 อันเป็นปีครบรอบหนึ่งร้อยปีความตกลงฉันทไมตรี (Entente Cordiale) ทหารอังกฤษได้นำการเดินสวนสนามวันบัสตีย์เป็นครั้งแรก โดยมีเรดแอโรวส์บินอยู่เหนือศีรษะ ในปี ค.ศ. 2007 กองพลน้อยพลร่มที่ 26 ของเยอรมนีนำหน้าการเดินสวนสนาม ตามด้วยนาวิกโยธินอังกฤษ
ในวันนี้ยังเป็นวันที่ประธานาธิบดีฝรั่งเศสจะให้สัมภาษณ์แก่สื่อ โดยอภิปรายสถานการณ์ของประเทศ เหตุการณ์ปัจจุบัน และโครงการในอนาคต แต่นีกอลา ซาร์กอซี ประธานาธิบดีฝรั่งเศสคนที่ 23 ปฏิเสธจะให้สัมภาษณ์
รัฐธรรมนูญแห่งฝรั่งเศส มาตรา 17 ให้อำนาจแก่ประธานาธิบดี ในการอภัยโทษแก่ผู้กระทำความผิด และตั้งแต่ ค.ศ. 1991 เป็นต้นมา ประธานาธิบดีฝรั่งเศสได้ใช้อำนาจนี้ในการอภัยโทษผู้กระทำความผิดเล็ก ๆ น้อย ๆ เช่นผู้กระทำผิดกฎจราจร ในวันที่ 14 กรกฎาคมของทุกปี แต่หลังจากปี ค.ศ. 2007 เป็นต้นมา อดีตประธานาธิบดีซาร์กอซีประกาศให้ยกเลิกธรรมเนียมปฏิบัติดังกล่าว

การเดินสวนสนาม

การเดินสวนสนามวันบัสตีย์นั้นเป็นการเดินสวนสนามฝรั่งเศสที่จัดขึ้นเป็นประจำทุกปีในกรุงปารีสนับตั้งแต่ ค.ศ. 1880 ในตอนเช้าวันที่ 14 กรกฎาคม แต่ก่อนการเดินสวนสนามดังกล่าวจัดขึ้นที่อื่นในหรือใกล้กับกรุงปารีส แต่หลังจากปี ค.ศ. 1918 ได้ย้ายมาจัดที่ถนนช็องเซลีเซ ด้วยการเห็นพ้องอย่างชัดเจนของฝ่ายสัมพันธมิตรที่เป็นตัวแทนในการประชุมสันติภาพแวร์ซาย ยกเว้นช่วงที่เยอรมนียึดครองฝรั่งเศสจาก ค.ศ. 1940 ถึง 1944 ขบวนสวนสนามเคลื่อนลงมาตามถนนช็องเซลีเซ จากประตูชัยฝรั่งเศสไปถึงจัตุรัสกงกอร์ด ที่ซึ่งประธานาธิบดีแห่งสาธารณรัฐฝรั่งเศส คณะรัฐบาลและเอกอัครราชทูตต่างประเทศประจำประเทศฝรั่งเศสยืนอยู่ การเดินสวนสนามวันบัสตีย์ได้รับความนิยมในฝรั่งเศส มีการถ่ายทอดทางโทรทัศน์ และเป็นการเดินสวนสนามเป็นปกติที่เก่าแก่ที่สุดและมีขนาดใหญ่ที่สุดในยุโรป ในบางปียังได้มีการเชิญทหารต่างประเทศเข้าร่วมในขบวนสวนสนามและเชิญรัฐบุรุษต่างประเทศเข้าร่วมในฐานะแขก
นอกจากนี้ ยังมีการเดินขบวนสวนสนามขนาดเล็กกว่าตามเมืองที่มีกองทหารประจำอยู่ของฝรั่งเศส อันประกอบด้วยทหารในท้องถิ่นนั้น
มัทเอมวีอา

การสิ้นพระชนม์

ช่วงเวลาการสิ้นพระชนม์ของพระนางมัทเอมวีอา ตอนนี้ยังไม่ทราบ แต่เชื่อกันว่าพระองค์มีพระชนม์ชีพนานถึงรัชสมัยของฟาโรห์อเมนโฮเตปที่สาม ซึ่งเป็นพระโอรสของพระองค์ หลักฐานที่แสดงให้เห็นคือการปรากฏตัวของพระองค์ในหมู่รูปปั้นของ Colossi of Memnon ซึ่งสร้างขึ้นอย่างดีในรัชสมัยของพระองค์เช่นเดียวกับการกล่าวถึงที่ดินของเธอบนฉลากไวน์ที่พบในพระราชวัง Malkata ของฟาโรห์อเมนโฮเทปที่สาม ในธีบส์
เกมเศรษฐี (รายการโทรทัศน์)

เกมเศรษฐี The Champion

กติกาของเกมเศรษฐี The Champion คือ จะมีผู้แข่งขัน 2 คนคือแชมป์ 1 คน ปะทะกับผู้ที่สามารถเรียงคำได้ถูกต้องที่สุดและเร็วที่สุด แต่ละคนจะมี 6 คำถาม และ 3 ตัวช่วย (ตอบสองครั้ง / เปลี่ยนคำถาม / ถามพิธีกร) แชมป์จะมีสิทธิ์เริ่มเล่นก่อนโดยการเลือกชุดคำถาม (มี 2 ชุดให้เลือกคือ ชุดที่ 1 กับ ชุดที่ 2) ถ้าเมื่อใดก็ตามที่ฝ่ายใดจะใช้ตัวช่วย อีกฝ่ายหนึ่ง จะมีสิทธิ์ตอบคำถามนั้นได้โดยที่ไม่ใช้ตัวช่วย ถ้าอีกฝ่ายหนึ่งยอมให้ใช้ ฝ่ายนั้นจะได้ใช้ตัวช่วย กรณีที่อีกฝ่ายหนึ่งไม่ยอมให้ใช้ตัวช่วย ฝ่ายนั้นจะต้องเลือกว่า จะตอบเอง หรือโยนให้อีกฝ่ายตอบ หากฝ่ายใดตอบถูก จะได้ 1 คะแนน ฝ่ายใดก็ตามที่ได้ครบ 6 คะแนนก่อน เป็นฝ่ายชนะไป กรณีที่เสมอกัน 5 ต่อ 5 ทั้ง 2 ฝ่าย จะต้องเล่นคำถามที่ 6 ของตัวเอง ใครได้คะแนนมากกว่าจะเป็นฝ่ายชนะ และถ้าเสมอกัน 6 ต่อ 6 จะมีคำถามพิเศษตัดสิน แต่อย่างไรก็ดี ถ้าฝ่ายใดตอบผิด เกมจะสิ้นสุดลงและอีกฝ่ายจะกลายเป็นผู้ชนะเป็นแชมป์ทันที แชมป์จะได้รับรางวัลสมัยละ 10,000 บาท ครบ 5 สมัย ได้ 100,000 บาท ถ้าครบ 15 สมัย (5 สมัย 3 รอบ) จะได้รับเงินรางวัล 1,000,000 บาท ทันที

เกมเศรษฐีผู้เล่นทีม

กติกาของเกมเศรษฐี Super Team  คือ จะมีผู้แข่งขัน 2 ทีม ๆ ละ 3 คน แต่ละทีมจะต้องตอบคำถามที่เลือกมา ถ้าตอบถูกจะได้ 1 คะแนน แต่ถ้าตอบผิด จะถูกอีกทีมขโมย 1 คะแนนจากข้อคำถามที่ทีมนั้นตอบผิด ทีมใดที่สะสมได้ 9 คะแนนก่อนจะเป็นทีมที่ชนะและจะต้องคัดออกไป 1 คน จนกว่าทีมไหนที่ผู้เล่นออกครบ 3 คน ทีมนั้นจะเป็นทีมแชมป์ ซึ่งถ้าเป็นแชมป์แรก รับเงินรางวัลสะสม 100,000 บาท  สมัยที่สอง รับเงินรางวัลสะสมเป็น 1,000,000 บาท และรับรางวัลสะสมจากการเป็นแชมป์ไปเรื่อย ๆ ไม่มีที่สิ้นสุด โดยอีกทีมที่ตกรอบจะได้รับรางวัลสะสมตามจำนวนผู้เล่นที่ถูกคัดออกไป 1 คน ต่อ 10,000 บาท หากทั้งสองทีมมีคะแนนเสมอกันที่ 8 คะแนนจะต้องตัดสินด้วยคำถามพิเศษซึ่งใครได้ 2 คะแนนติดกันก่อนจะเป็นผู้ชนะ ตัวช่วยในการแข่งขันมี 1 ตัวช่วยคือตอบสองครั้งที่สามารถใช้ได้ในทุก ๆ ข้อ (ต่างจากเกมเศรษฐียุคแรกถึงเดอะแชมเปี้ยน ที่ใช้ได้ 1 ครั้งเท่านั้น และมี 3 ตัวช่วย) ซึ่งทีมใดขอใช้ตัวช่วย อีกทีมจะตัดสินว่าจะให้ทีมนั้นยอมใช้ตัวช่วยหรือไม่ ถ้ายอม ทีมที่ขอจะได้ใช้ แต่ถ้าไม่ยอม ทีมที่ขอจะไม่ได้ใช้ในข้อนั้นซึ่งจะต้องตัดสินใจว่าจะตอบเองหรือให้อีกฝ่ายตอบ

การคัดเลือกผู้เข้าแข่งขัน

การคัดเลือกผู้เข้าแข่งขันนั้น ก่อนหน้าจะถูกอยู่ในกลุ่มที่มี 5 - 6 คน โดยคำถามที่ถามจะเป็นการเรียงคำ อาจจะเป็น จงทำให้เป็นประโยคที่ถูกต้อง หรือ จงทำให้เป็นสำนวนไทยที่ถูกต้อง ก็ได้ เมื่อพิธีกรอ่านคำถามจบ ให้เรียงคำเพื่อให้เป็นประโยคหรือสำนวนไทยที่ถูกต้อง ทั้งนี้พิธีกรจะเฉลยคำตอบที่ถูกต้องเป็นประโยคหรือสำนวนไทยที่ถูกต้องพร้อมกับตัวเลือกที่กำหนดให้เรียงที่ถูกต้อง (เช่น คำตอบที่ถูกต้องคือ 4-1-2-3 คือกลับหน้ามือเป็นหลังมือ หมายถึง คำที่ 1 คือหน้ามือ คำที่ 2 คือเป็น คำที่ 3 คือหลังมือ และคำที่ 4 คือกลับเรียกทั้ง 4 คำว่า ตัวเรียงประโยค) และเมื่อเฉลยจบ ผู้ที่ตอบได้ถูกต้องที่สุดและใช้เวลาดีที่สุดจาก 5 - 6 คนที่อยู่ข้างล่าง จะได้ขึ้นมาเล่นเกมทันที

การสิ้นสุดของรายการ

เนื่องจากสถานีโทรทัศน์ทีไอทีวี (ทีไอทีวี) ได้ยุติการแพร่ภาพลงตั้งแต่วันที่ 15 มกราคม พ.ศ. 2551 เพื่อเปลี่ยนแปลงเป็นสถานีโทรทัศน์ไทยพีบีเอส ดังนั้นรายการเกมเศรษฐีที่ออกอากาศเมื่อวันที่ 14 มกราคม พ.ศ. 2551 จึงถือได้ว่าเป็นการออกอากาศเทปสุดท้าย
ความชื้น

ความชื้นjoestar (อังกฤษ: humidity) เป็นคำใช้เรียกปริมาณไอน้ำในอากาศ อย่างเป็นทางการ อากาศชื้นเป็นสารผสมระหว่างไอน้ำกับองค์ประกอบอื่นของอากาศ โดยความชื้นนิยามในแง่ของปริมาณน้ำในสารผสมนี้ เรียกว่า ความชื้นสัมบูรณ์ ในการใช้ประจำวัน คำว่า "ความชื้น" มักหมายถึง ความชื้นสัมพัทธ์มากกว่า โดยแสดงเป็นร้อยละในการพยากรณ์อากาศและในเครื่องวัดความชื้นอากาศครัวเรือน ที่เรียกเช่นนี้เพราะเป็นการวัดความชื้นสัมบูรณ์ปัจจุบันเทียบกับค่าสูงสุด ความชื้นจำเพาะ (specific humidity) เป็นอัตราส่วนของปริมาณไอน้ำในสารผสมกับปริมาณอากาศทั้งหมด (อิงมวล) ปริมาณไอน้ำในสารผสมสามารถวัดได้โดยมวลต่อปริมาตรหรือเป็นความดันย่อย (partial pressure) ขึ้นอยู่กับการใช้
ในทางอุตุนิยมวิทยา ความชื้นบ่งชี้ความน่าจะเกิดหยาดน้ำฟ้า น้ำค้างหรือหมอก ความชื้นสัมพัทธ์ที่สูงลดประสิทธิภาพการหลั่งเหงื่อเพื่อลดอุณหภูมิร่างกาย เพราะไปลดอัตราการระเหยความชื้นจากผิวหนัง ปรากฏการณ์นี้คำนวณในรูปตารางดัชนีความร้อน ซึ่งใช้ระหว่างสภาพอากาศฤดูร้อน
นอกจากความชื้นในอากาศแล้ว ความชื้น (อังกฤษ: moisture) ยังหมายถึง การมีของเหลว โดยเฉพาะอย่างยิ่งน้ำ ตัวอย่างเช่น น้ำปริมาณน้อยอาจพบได้ในอากาศ ในอาหารและในผลิตภัณฑ์ทั้งหลาย
สุซาคุ คุรุรุกิ

ประวัติ

สุซาคุ คุรุรุกิ เป็นบุตรชายของเก็มบุ คุรุรุกิ นายกรัฐมนตรีญี่ปุ่นคนสุดท้าย เขาได้พบกับลูลูช และ นันนาลี วี บริทาเนีย เชื้อพระวงศ์ที่บริทาเนียส่งมาเป็นเครื่องต่อรอง สุซาคุไม่ชอบลูลูชในตอนแรกเพราะคิดว่าเขาเป็นเจ้าชายซึ่งไม่สนใจคนอื่น จนกระทั่งเมื่อเวลาผ่านไป สุซาคุก็เข้าใจลูลูชมากขึ้นและทั้งสองกลายเป็นเพื่อนสนิทกัน สุซาคุต้องแยกจากพวกลูลูชในช่วงสงครามญี่ปุ่น-บริทาเนีย
ในช่วงที่บริทาเนียรุกรานญี่ปุ่น นายกรัฐมนตรีเก็มบุยืนกรานที่จะใช้กำลังต่อต้านอย่างเด็ดขาด สุซาคุได้สังหารบิดาของเขา โดยข่าวออกมาว่านายกฯเก็มบุฆ่าตัวตาย หลังการตายของเก็มบุ รัฐบาลญี่ปุ่นก็ประกาศยอมแพ้ต่อกองทัพบริทาเนีย หลังญี่ปุ่นกลายเป็นแอเรีย 11 สุซาคุก็ทิ้งสถานะอีเลฟเว่น เขาขึ้นทะเบียนเป็นชาวบริทาเนียกิตติมศักดิ์และสมัครเข้าเป็นพลทหารในกองทัพบริทาเนีย เขาได้พบกับลูลูชในขณะปฏิบัติหน้าที่ตามหาถังเก็บแก็สพิษในเก็ตโตเขตชินจุกุซึ่งถูกขโมยไปโดยกลุ่มก่อความไม่สงบ ในวันนั้นเองเขาได้ขึ้นบังคับไนท์แมร์เฟรมรุ่นต้นแบบ แลนสล็อต เข้าร่วมปฏิบัติการต่อต้านผู้ก่อความไม่สงบในเก็ตโตเขตชินจุกุ ซึ่งเป็นไนท์แมร์เฟรมที่สร้างขึ้นโดยหน่วยค้นคว้าพิเศษที่ขึ้นตรงต่อรัชทายาทลำดับสอง ชไนล์เซล เอล บริทาเนีย
ในเหตุการณ์วันนั้น สุซาคุตกเป็นผู้ต้องสงสัยในคดีสังหารข้าหลวงแอเรีย 11 แต่ก็รอดพ้นความผิดหลังได้ซีโร่เข้ามาช่วยออกหน้าแทน หลังพ้นความผิดเขาก็ได้ติดยศพันจ่าและเข้าเรียนที่โรงเรียนแอชพอร์ดที่เดียวกับลูลูช และต่อมาได้รับเลือกให้เป็นอัศวินประจำพระองค์ในองค์หญิงยูฟีเมีย ลี บริทาเนีย (ติดยศพันตรี) ต่อมาในเหตุการณ์แบล็กรีเบลเลียน เขาจับกุมซีโร่ไปถวายต่อจักรพรรดิและได้รับแต่งตั้งเป็นไนท์ออฟเซเว่น โดยได้รับภารกิจแรกคือเป็นผู้ติดตามของ จูเลียส คิงส์เลย์ เสนาธิการที่จักรพรรดิส่งไปบัญชาการกองทัพยูโรบริทาเนียในเซนต์ปีเตอร์สเบิร์ก หลังความแตกว่าคิงส์เลย์คืออดีตซีโร่และเจ้าชายบริทาเนีย ทั้งสุซาคุและคิงส์เลย์ถูกจับกุมไว้อย่างลับๆโดยคณะอัศวินเซนต์มีฮาเอล ทั้งคู่ถูกขังอยู่ได้ไม่นานก็ได้ลอร์ดคิมเมล (ต่อมาคือ โรโล่ แลมเพิร์จ) มาช่วยออกไป
หลังซีโร่ปรากฏตัวอีกครั้งในเหตุการณ์บาเบลทาวเวอร์ สุซาคุได้รับคำสั่งมาประจำการที่ญี่ปุ่นในตำแหน่งผู้ช่วยข้าหลวงและเข้าเรียนที่โรงเรียนแอชฟอร์ดเพื่อเฝ้าจับตาดูลูลูช ต่อมาสุซาคุได้สมคบกับองค์ชายชไนล์เซลก่อรัฐประหาร แต่ระหว่างที่สุซาคุไปสังหารจักรพรรดิชาลส์ก็ได้พบกับพระนางมารีแอน, ซีทู, ลูลูช และจักรพรรดิชาลส์ เมื่อสุซาคุได้รับรู้ถึงแผนการณ์สังหารพระเจ้าของจักรพรรดิชาลส์และมารีแอน ก็เปลี่ยนใจมาร่วมมือกับลูลูชเข้ายึดอำนาจในบริทาเนีย หลังลูลูชเป็นจักรพรรดิแล้วสุซาคุก็ได้รับการเลื่อนยศเป็นไนท์ออฟซีโร่ หลังสงครามแดโมคลีสซึ่งลูลูชได้รับชัยชนะ สุซาคุถูกประกาศว่าตายในสงคราม แต่แท้จริงแล้วได้รับมอบบทบาทซีโร่ต่อจากลูลูช และร่วมมือกับลูลูชจัดฉากการสังหารจักรพรรดิลูลูช
อำเภอพระแสง

ประวัติอำเภอพระแสง

อำเภอพระแสง ถูกจัดตั้งครั้งแรก ปี พ.ศ. 2439 (รศ.114) หรือประมาณ111  ปีที่ผ่านมา ขึ้นต่อมณฑลนครศรีธรรมราช  ครั้งเมื่อวันที่ 1 ตุลาคม2449  (ร.ส. 124) ทางราชการได้โอนอำเภอพระแสง มาขึ้นกับเมืองไชยา จังหวัดสุราษฎร์ฯ
คำว่า "พระแสง" นั้นตามตำนานโบราณเล่าว่า  ในสมัยที่อำเภอพระแสงขึ้นกับมณฑลนครศรีธรรมราช  ทางราชการได้ส่งผู้ปกครองมาปกครอง เพื่อดูแลความทุกข์สุขของราษฎร  ผู้ที่ถูกส่งมาในครั้งนั้นคือ "พระแสงภิรมย์" และได้เข้ามาดำเนินการบุกเบิกแผ้วถางเพื่อสร้างที่ว่าการอำเภอ  โดยให้ราษฎรช่วยกันตัดต้นไม้ ขุดดิน และปรากฏว่าได้ขุดพบดาบแล่มหนึ่งมีลักษณะไม่เหมือนดาบธรรมดาทั่วๆไป  แต่มีลักษณะเหมือนดาบของกษัตริย์  จึงได้นำพระแสงดาบเล่มนั้นมาประดิษฐานไว้บนที่ว่าการอำเภอ  และได้ขนานนามอำเภอว่า "อำเภอพระแสง" แต่นั้นมา   ต่อมาพระแสงดาบเล่มนี้จะถูกส่งไปที่ใดไม่ปรากฏหลักฐาน
อำเภอพระแสงในอดีตทุรกันดารอย่างมาก  จนกระทั่งพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถได้เสด็จพระราชดำเนินมายังอำเภอพระแสงครั้งแรกเมื่อวันที่  24  กรกฎาคม  2511  และเสด็จพระราชดำเนินครั้งที่ 2  เมื่อวันที่  4  ตุลาคม  2511  ในครั้งนี้ได้ทรงพระราชทานรถแทรกเตอร์  บุลโดเซอร์ ดี 4  จำนวน  1  คันไว้เพื่อบุกเบิกถนนหนทาง และพัฒนาอำเภอพระแสง
เทมเพลทเมธอดแพตเทิร์น

เทมเพลตเมธอดแพตเทิร์น (อังกฤษ: Template method pattern) เป็นดีไซน์แพตเทิร์นที่ใช้กำหนดแม่แบบหรือโครงหลักของขั้นตอนวิธี โดยไม่ได้กำหนดรายละเอียดของขั้นตอนต่างๆ ซับคลาสสามารถนิยามรายละเอียดของแต่ละขั้นตอนย่อยได้ตามความต้องการ เทมเพลตเมธอดถูกใช้เป็นส่วนหลักของซอฟต์แวร์เฟรมเวิร์ก ตัวอย่างที่นอกเหนือจากการเขียนโปรแกรมเช่น แบบแปลนบ้านที่เจ้าของบ้านสามารถเลือกสีและตกแต่งได้ภายหลัง
เถ้าแก่ใหญ่

ช่วงต่างๆ ของรายการ

รายการเถ้าแก่ใหญ่ มีช่วงของรายการทั้งหมด 3 ช่วง คือ

ช่วงค้นหาเถ้าแก่ใหญ่

เป็นช่วงที่จะคัดเลือกผู้ที่มีความยากจน หรือผู้ที่ยังไม่มีอาชีพ มาแข่งขันเกมในช่วงนี้ โดยจะมีเกมที่แตกต่างกันไปในแต่ละตอน ตามความสามารถหรืออาชีพของผู้เข้าแข่งขัน เช่น ขับขี่รถจักรยานยนต์ผ่านทางซิกแซกให้ช้าที่สุด เป็นต้น และในบางตอน อาจจะแข่งขันมากกว่า 1 เทป

ช่วงเถ้าแก่ใหญ่ใจป้ำ

เป็นช่วงที่สัญจรไปตามตลาดต่างๆ โดยพ่อค้า-แม่ค้าในตลาดที่ทางรายการค้นหาและคัดเลือกมา จะต้องตอบคำถามเกี่ยวกับสินค้าในแผงค้าของตนเอง (เช่น ทายตัวเลขหลักสุดท้ายจากล็อตเตอรี่ 1 ใบ ที่หยิบได้) หรือในบางครั้งจะเป็นการถามเกี่ยวกับปัญหาเชาวน์ ถ้าหากตอบถูก ทางรายการจะเหมาแผงตามจำนวนเงินที่ได้ตกลงไว้ แต่ถ้าตอบผิด พ่อค้า-แม่ค้าประจำแผงนั้นจะไม่ได้อะไรเลย (หรืออาจจะได้ค่าสินค้าที่หยิบมาเป็นคำถามในช่วงนั้น)

ช่วง ๑ ตำบล ๑ เถ้าแก่

เป็นช่วงที่ทางรายการจะสัญจรไปตามตำบลต่างๆ ของประเทศไทย ที่มีสินค้าสัญลักษณ์ประจำตำบล แล้วทางรายการร่วมกับกำนัน/ผู้ใหญ่บ้านของพื้นที่นั้นๆ ก็จะทำการคัดเลือกผู้ที่มีความลำบากจริงๆ ประจำตำบลนั้นมา 5-6 ท่าน และให้มาแข่งเกมเกี่ยวกับสินค้าประจำตำบลนั้นๆ (เช่น ทอเสื่อกกให้ได้ตามขนาดที่กำหนดให้) และผู้ที่ชนะ ก็จะได้รับอุปกรณ์ประกอบอาชีพที่เกี่ยวกับสินค้าประจำตำบลไป
ประวุฒิ ถาวรศิริ

ประวัติ

พลตำรวจเอก ประวุฒิ ถาวรศิริ หรือ พลตำรวจเอก ดร.ประวุฒิ ถาวรศิริ เกิดเมื่อวันที่ 25 กุมภาพันธ์ 2499 ที่ กรุงเทพมหานคร มีชื่อเล่นว่า ตุ้ย บรรดาสื่อมวลชนจึงมักเรียกท่านว่า บิ๊กตุ้ย จบการศึกษาระดับมัธยมจาก โรงเรียนเซนต์ดอมินิก จากนั้นได้เข้าศึกษาต่อที่ โรงเรียนเตรียมทหาร (ตท.) รุ่น 15 และ โรงเรียนนายร้อยตำรวจ (นรต.) รุ่น 31
สำเร็จการศึกษาระดับปริญญาตรีสาขานิติศาสตร์จากมหาวิทยาลัยธรรมศาสตร์ รุ่น 34 (ภาคบัณฑิตรหัส 48) และสำเร็จการศึกษาระดับปริญญาโทสาขาอาชญาวิทยาและงานยุติธรรมจากมหาวิทยาลัยมหิดล และปริญญาเอกสาขาอาชญาวิทยาการบริหารและงานสังคมจากมหาวิทยาลัยมหิดล เช่นเดียวกัน

การทำงาน

หลังจากได้รับพระราชทานยศ ร้อยตำรวจตรี พลตำรวจโทประวุฒิได้เริ่มรับราชการครั้งแรกในตำแหน่ง รอง สวส.สน.คลองตัน และได้ย้ายไปดำรงตำแหน่งเดียวกันที่ สน.ลุมพินี หลังจากนั้นพลตำรวจโทประวุฒิก็ได้เจริญก้าวหน้าในหน้าที่เรื่อยมา  เป็นหนึ่งในนายตำรวจที่ควบคุม การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 ปฏิบัติหน้าที่ในศูนย์อำนวยการแก้ไขสถานการณ์ฉุกเฉิน

ผู้บัญชาการตำรวจสอบสวนกลาง

เมื่อวันที่ 14 พฤศจิกายน 2557 พลตำรวจโทประวุฒิได้รับการแต่งตั้งรักษาราชการแทนผู้บัญชาการตำรวจสอบ
สวนกลางแทนพลตำรวจโท พงศ์พัฒน์ ฉายาพันธุ์ ที่ถูกปลดเนื่องจากผิดวินัยอาญาร้ายแรง
วันที่ 26 ธันวาคม 2557 พลตำรวจเอก สมยศ พุ่มพันธุ์ม่วง ผู้บัญชาการตำรวจแห่งชาติ ได้มีคำสั่งให้พลตำรวจตรี ฐิติราช หนองหารพิทักษ์ มารักษาราชการแทนผู้บัญชาการตำรวจสอบสวนกลางแทนพลตำรวจโทประวุฒิโดยมีผลตั้งแต่วันที่ 15 มกราคม 2558นอกจากนั้นเขาได้รับแต่งตั้งให้เป็นพนักงานสอบสวน เหตุระเบิดในกรุงเทพมหานคร พ.ศ. 2558
ช้างไห้

ประวัติ

ช้างไห้ เป็นผลงานชุดที่ 13 ของคาราบาว ที่ทำขึ้นภายใต้ความแปรเปลี่ยนของสังคม แม้กระทั่งทางวงเองได้เปลี่ยนตัวสมาชิกในตำแหน่งลีดกีตาร์ จากเล็ก - ปรีชา ชนะภัย เป็นหมี - ขจรศักดิ์ หุตะวัฒนะ ทำให้สมาชิกยุคคลาสสิกของวงเหลือเพียง แอ๊ด - ยืนยง โอภากุล และ อ๊อด - อนุพงษ์ ประถมปัทมะ ผู้ร้องนำในชุดนี้จึงเป็นหน้าที่ของแอ๊ด - ยืนยง โอภากุล ซึ่งเป็นสมาชิกในยุคแรกสุดเกือบทั้งหมด
อัลบั้มชุดนี้มีบทเพลงที่ได้รับความนิยมอย่างมากคือเพลง ยายสำอาง ซึ่งได้นำรูปแบบเพลงขอทานของยายสำอาง มาดัดแปลงให้เข้ากับการนำเสนอของวง โดยทำเป็นแนว 3 ช่า เหมือนกับที่เคยทำไว้ในเพลง วณิพก และเพลง แร้งคอย ซึ่งมีการทำดนตรีเป็นลำดับ โดยอินโทรเป็นเปียโนของดุก - ลือชัย งามสม ก่อนที่จะมีกีต้าร์ของแอ๊ด - ยืนยง โอภากุล และหมี - ขจรศักดิ์ หุตะวัฒนะ เบสของอ๊อด - อนุพงษ์ ประถมปัทมะ และกลองชุดของโก้ - ชูชาติ หนูด้วง ตามมา และจบด้วยเสียงเป่าปาก
นอกจากนี้ยังมีเพลง สาละวิน ประกอบภาพยนตร์เรื่อง มือปืน 2 สาละวิน ของ หม่อมเจ้าชาตรีเฉลิม ยุคล และเพลง ยังไม่สาย ซึ่งแต่งโดย ทิวา สารจูฑะ มารวมไว้ในอัลบั้ม
รัฐมิชิแกน

มิชิแกน (อังกฤษ: Michigan, เสียงอ่านภาษาอังกฤษ: /ˈmɪʃ ɪ gən/) เป็นรัฐตั้งอยู่บริเวณส่วนเหนือของสหรัฐอเมริกา โดยชื่อของรัฐมาจาก ชื่อทะเลสาบมิชิแกน ซึ่งตั้งโดยชาวอินเดียนแดงเผ่าชิปเปวา จากคำว่า มิชิ-กามิ ซึ่งหมายถึง น้ำอันกว้างใหญ่ รัฐมิชิแกนห้อมล้อมด้วยทะเลสาบขนาดใหญ่ 4 ทะเลสาบในด้านเหนือ ด้านตะวันตกและด้านตะวันออก ทำให้รัฐมิชิแกนมีชายฝั่งทะเลน้ำจืดที่ยาวที่สุดอันดับสองในประเทศรองจากรัฐอะแลสกา ทำให้มิชิแกนมีกิจกรรมนันทนาการทางน้ำมากที่สุดอันดับต้นของประเทศ รัฐมิชิแกนเป็นรัฐเดียวในสหรัฐอเมริกาที่มีพื้นที่แยกออกจากกันเป็นสองฝั่ง โดยจุดเชื่อมระหว่างสองที่อยู่บริเวณ แมกคีนอก์ซึ่งเป็นแหล่งท่องเที่ยวที่สำคัญแห่งหนึ่งของมิชิแกน
รัฐมิชิแกนมีเมืองที่สำคัญคือ ดีทรอยต์ ฟลินต์ วอลเลน แกรนด์แรพิดส์ แมกคินอก์ แลนซิง และ แอนอาร์เบอร์ มหาวิทยาลัยที่สำคัญได้แก่ มหาวิทยาลัยมิชิแกน และมหาวิทยาลัยมิชิแกนสเตต ทีมกีฬาที่สำคัญที่มีชื่อเสียงคือ ดีทรอยต์ ไลออนส์
ในปี 2551 มิชิแกนมีประชากร 10,071,822 คน
ยุทธการสะท้านตับ

รูปแบบและกติกาของรายการ

ใน 1 ชุดการแสดง ผู้ท้าทายจะตกจาก Red Springboard ได้ 3 ครั้ง เมื่อครบ 3 ครั้งสามารถนั่งดูโชว์ ขำกระจาย ได้ตามอัธยาศัย จนจบโชว์
เมื่อคณะต่อไปเริ่มการแสดง จึงจะกลับเข้าสู่เกมอีกครั้ง
และผู้ที่มีจำนวนการตกนํ้าน้อยครั้งที่สุด ก็จะมีสิทธิ์เข้าไปลุ้นเงินรางวัลจากทางรายการ 100,000 บาท
โดยมี 12 แผ่นป้ายซึ่งจะมี 6 แผ่นป้ายเป็นตัวเลขเงินรางวัลสะสม และอีก 6 แผ่นป้ายเป็นเหล่าพิธีกรรายการยุทธการสะท้านตับ โดยจะต้องเลือกให้ถูกต้องตรงตามตำแหน่งบน Red Springboard และขึ้นอยู่กับจำนวนถังบรรจุน้ำแข็งที่ประจำอยู่ถึง 5 ที่นั่งบน Red Springboard
พระบรมราชาที่ 2 (พญาจันทน์)

พระบรมราชาที่ 2 (พญาจันทน์) หรือสมเด็จพระบรมราชาธิราช หรือพระยาจันทราชา ทรงเป็นพระราชโอรสของพระธรรมราชาธิราชรามาธิบดี หลังจากที่เจ้ากองก่อกบฏในรัชกาลพระศรีสุคนธบท พระเชษฐาของพระองค์ พระองค์ได้เสด็จหนีไปกรุงศรีอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของสยาม และได้รวบรวมกำลังทหารมาปราบเจ้ากองได้สำเร็จและได้ขึ้นครองราชย์ ทรงพระนามพระบรมราชาที่ 2 ต่อมาพระองค์ได้ย้ายราชธานีไปอยู่ที่กรุงละแวกเมื่อ พ.ศ. 2083
พระองค์เสด็จสวรรคตเมื่อ พ.ศ. 2109 พระโอรสของพระองค์ได้ขึ้นครองราชย์ต่อมาคือสมเด็จพระบรมราชาที่ 3 (พระยาละแวก) ส่วนพระราชธิดาของพระองค์คือสมเด็จพระเทวีศรีกษัตริย์ได้ดำรงพระชนม์จนถึงเหตุจลาจลหลังเสียกรุงละแวกในช่วงพ.ศ. 2137 - 2143 และมีบทบาทในการขอตัวสมเด็จพระศรีสุพรรณมาธิราชกลับไประงับเหตุจลาจลใน พ.ศ. 2145
หวงเฟยหง พิชิตตะวันตก

เนื้อเรื่องย่อ

หวง เฟยหง และสหาย ได้เดินทางไปยังอเมริกา เพื่อเป็นเกียรติการเปิดร้านใหม่แก่บรรดาลูกศิษย์ แต่ระหว่างการเดินทางนี้เอง หวงเฟยหงได้รับอุบัติเหตุจนสูญเสียความทรงจำ และพลัดหลงไปอยู่กับชาวอินเดียนแดง ต่อมา เขาได้พบกับบิลลี่ และได้กลายมาเป็นเพื่อนกันในภายหลัง อย่างไรก็ตาม หวงเฟยหงก็ได้พบกับเหตุการณ์อันเลวร้ายอีกครา เนื่องจากเขาถูกใส่ร้ายว่าได้กระทำการปล้นธนาคาร แล้วถูกส่งตัวไปเพื่อลงทัณฑ์ด้วยการแขวนคอ โดยที่ไม่อาจรู้ได้เลยว่าใครเป็นผู้วางแผนการอันชั่วร้ายนี้

บ็อกซ์ออฟฟิศ

หลี่ เหลียนเจี๋ย ได้หวนกลับคืนสู่ซีรีส์นี้อีกครั้ง และในทุกโอกาสการจัดฉายรอบท้ายของเฟรนไชส์ จะจัดฉายในช่วงสุดสัปดาห์ของตรุษจีน โดยจะอยู่ในช่วงชนโรงแข่งขันกับภาพยนตร์ของเฉินหลง และ โจว ซิงฉือ ซึ่งยังคงทำรายได้อยู่ในเกณฑ์ที่ดี ที่ 30,268,415 เหรียญฮ่องกง
ปราสาทพทูย

ปราสาทพทูย (สโลวีเนีย: Ptujski grad) เป็นปราสาทตั้งอยู่ในเมืองพทูย ประเทศสโลวีเนีย สร้างขึ้นในช่วงกลางคริสต์ศตวรรษที่ 12
กลุ่มภาษาอิหร่านตะวันตก

กลุ่มภาษาอิหร่านตะวันตกเป็นกลุ่มย่อยของกลุ่มภาษาอิหร่าน แบ่งได้อีกเป็น 2 กลุ่มย่อย คือ กลุ่มภาษาอิหร่านตะวันตกเฉียงเหนือและกลุ่มภาษาอิหร่านตะวันตกเฉียงใต้